Məni (Qaracaoğlan)
Ala gözlü yarım yaxıb yandırma 
Car çəkib aləmə bildirmə məni.
Açıb ağ gərdənin durma qarşımda 
Əcəlimdən əvvəl öldürmə məni.

Qoy dolanıb dursun qolun boynumda 
Heç ölüm qorxusu yoxdur eynimdə. 
Bir gecəlik mehman olsam qoynunda 
Sabah oldu deyə qaldırma məni.

Dolandım dağları, bu yerə düşdüm, 
Yar, sənin dərdindən odlara düşdüm. 
Çarəsi bulunmaz dərdlərə düşdüm 
Yetər, alov-alov yandırma məni.

Qaracaoğlan, çox ağladım, gülmədim, 
Aradım, dərdimə dərman bulmadım, 
Bunca gündür bir minnətə gəlmədim, 
Kərəm eylə, məhzun göndərmə məni.
Mahnılar